མཛོད་འགྲེལ་མངོན་པའི་གྱི་ཡིག་ཆུང་གི་སྐོར།ད་ལྟ་བཞུགས་པའི་པར་གཞི་མང་ཆེ་བར་གཞུང་དངོས་སུ་མཆན་བུའམ་ཡིག་ཆུང་མང་དག་ཅིག་སྦྱར་བ་མཐོང་བགྱི་ཡོད་ལ།འདི་ཉིད་མཁས་པའམ་གྲྭ་ས་རྣམས་སུ་མཁས་པ་འཇམ་པའི་དབྱངས་ཉིད་ཀྱིས་མཛད་པར་བརྩིས་ཏེ་གཞུང་དངོས་ལྟར་ཁས་ལེན་དང་ཆ་འཇོག་བྱེད་ནའང་།མཛོད་འགྲེལ་མངོན་པའི་རྒྱན་གྱི་ལུང་རྒྱུན་ད་ལྟ་བཞུགས་པ་དང་།མཛོད་འགྲེལ་མངོན་པའི་རྒྱན་གྱི་ཁྲིད་རྒྱུན་ནི་ཡོད་མེད་མ་ངེས།ལུང་རྒྱུན་གནང་སྐབས་ཡིག་ཆུང་དེ་ཉིད་བསྟན་བཅོས་མཛད་པ་པོའི་མ་ཡིན་པར་གསུང་རྒྱུན་དུ་ཡོད་པ་དང་།འགྲེལ་པ་དེའི་པར་གཞི་ཁ་ཤས་སུ་ཡིག་ཆུང་དེ་ཉིད་མེད་ལ།ཡིག་ཆུང་མེད་པ་ཉིད་དག་པར་བརྩིས་ཏེ་ལུང་རྒྱུན་ཡང་ཡིག་ཆུང་མེད་པ་དེའི་སྟེང་ནས་གནང་སྲོལ་འདུག་ན་དཔྱད་དགོས་པའི་གནས་སོ།།